Ek was tweeslagtig
Ek is as hermafrodiet (tweeslagtige mens) gebore. Dit beteken dat ek met 'n vagina en 'n penis gebore is. My ouers het my egter laat regmaak en die vroulike geslagsorgaan laat verwyder. My as �n seun grootgemaak.
Toe ek sestien was, het ek vroulike borste gekry en my pa het dit weer eens laat verwyder.
Op skool is ek baie gespot, 'n trassie genoem en selfs een keer deur twee ander seuns gemolesteer. Een het my vasgehou en die ander een het my aan die (toe vroulike) borste beetgekry. Hulle het beurte gemaak.
As volwassene voel ek baie keer soos 'n vrou, al is ek 'n man. Ek dra vroulike onderklere en nagklere by die huis, grimeer en dra 'n pruik om my meer vroulik te laat lyk.
Ek is baie gelukkig getroud en gelukkig vir my aanvaar my vrou my soos ek is want sy ken die hele agtergrond. Sy koop selfs vir my my damesonderklere en sy beskou my as haar beste "vriendin".
Dit is my diepste en donkerste geheim en ek wonder partymaal wat my kollegas, vriende en mede gemeentelede sal s� as hulle dit moet weet.
LitNet: 4 April 2006